Annus IV. - Vol. IV. Die 16 Septembris 1912. 


Num. 17. 


ACTA SEDIS 


COMMENTARIUM OFFICIALE 


SUMMARIUM 


I. Acta Pii PP. X: Epistolae, pag. 577. — Il. S.C. S. Officii: 
Prohibentur liber et inscriptio quaedam, pag. 586: Summarium Indul- 
gentiarum et Privilegiorum archicontr. B. M. V. de Planctu, pag. 587. 
— Ill. S. C. de Religiosis: De professione religiosa in mortis articulo 
permittenda, pag. 589. — IV. S, Romana Rota; Colonien. Monasterien. 
Suspensionis et lurisdictionis. pag. 591. — V. Secretaria Status: Epi- 
stola, pag. 606. 


Diarium Romanae Curiae: Nomine, onorificenze, necrologio, 
page. 607-608. 


ROMAE 


TYPIS POLYGLOTTIS VATICANIS 


MDCCCCXII 


Directio: Palazzo della Cancelleria — Roma. Pretium annuae subnotationis. 


Administratio: Tipogratia TPoliglotta Vaticana. Pro Italia, L. 12. — Extra Italiam, L. 15. 


~ Roma. Unius fasciculi, L. 1. 


« Bis fere in mense (Commentarium) prodibit ac quotiescumque vel necessitas vel utilitas id postulare videbitur » (Ex 


Commentarii Officialis ratione die 29 octobris 1908 edita). 


| 
| 
| 7 | 
~<. | 
\ 
Neg: 
¢ 
te 
| 
4 


Il. 


Ill. 


IV. 


Il. 


INDEX HUIUS FASCICULI 


(An. IV, n. 17 - 16 Septembris 1912) 


ACTA PII PP. X. 


EPISTOLAE. 
PAG. 


Ad R. P. D. Ludovicum Ernestum Dubois, Archiepiscopum Bituricen- 
sem, de latino sermone iuxta romanum usum pronuntiando. - 
Catholicis hominibus. ~ Ad 
Coloniensem, ocecasione Conventus Marialis Treviri habiti. - 
Ad sollemnem. - Ad Gulielmum card. van Rossum cui ad conventum 
Eucharisticum Vindobonensem Legati Pontificii munus commit- 
titur. - 15 augusti 1912. ..... . 579 
Vehementer nobis. - Ad R. D. Dominicum Vicentini oii Mo- 
deratorem [nstituti a S. Carolo pro italis demigrantibus, occa- 
sione solemnitatum in memoriam loannis Baptistae Scalabrini, 
eiusdem operis institutoris celebratarum. - 4 septembris 1912 . 581 
Tertium Franciscalium Ordinem. - Ad RR. PP. Pacificum Monza, 
Victorem Mariam Sottaz, Pacificum a Seiano, trium Familiarum 
Primi Ordinis Minorum Ministros Generales, de disciplina tertii 
Ordinis caute moderanda, ne ulla in re ab instituto deflectat. - 


S. CONGREGATIO S. OFFICIL 
Decretum quo prohibentur liber et inscriptio quaedam. - 7 sept. 1912 586 


SECTIO DE INDULGENTIIS. 


Summarium indulgentiarum et privilegiorcum a summis Pontificibus 
venerabili Archiconfraternitati Doctrinae Christianae, in ecclesia 
S. Mariae de Planctu Urbis canonice erectae, concessarum. - 


S. CONGREGATIO DE RELIGIOSIS. 
Decretum de professione religiosa in mortis periculo permittenda. - 
SACRA ROMANA ROTA. 


Colonien. seu Monasterien. - Suspensionis et iurisdictionis. - 31 


I. 
Bs 


Annus IV. - Vol. IV. Die 16 Septembris 1912. Num. 17, 


ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


EPISTOLAE. 
I. 


AD R. P. D. LUDOVICUM ERNESTUM DUBOIS, ARCHIEPISCOPUM BITURICENSEM, DE 
LATINO SERMONE IUXTA ROMANUM USUM PRONUNTIANDO. 


Vénérable frére, 


Votre lettre du 21 juin dernier, comme aussi celles que Nous avons 
recues d’un grand nombre de pieux et distingués catholiques frangais, 
Nous ont appris, 4 Notre grande satisfaction, que, depuis la promul- 
gation de Notre Motu proprio du 22 novembre 1904 sur Ja musique sacrée, 
on s’applique avec un trés grand zéle, dans divers diocéses de France, 
4 faire en sorte que la prononciation de la langue latine se rapproche 
de plus en plus de celle qui est usitée 4 Rome; et que l’on cherche en 
conséquence 4 rendre plus parfaite, selon les meilleures régles de l'art, 
lexécution des mélodies grégoriennes, ramenées par Nous 4 leur ancienne 
forme traditionnelle. 

Vous méme, quand vous occupiez le siége épiscopal de Verdun, vous 
étiez entré dans cette voie et vous aviez pris, pour y réussir, des dispo- 
sitions utiles et importantes. Nous apprenons d’autre part, avec un vif 
plaisir, que cette réforme s’est déja répandue en beaucoup d’endroits, 
et qu'elle a été introduite avec succés dans un grand nombre d’églises 
cathédrales, de séminaires, de colléges, et jusque dans des simples églises 
de campagne. 

C’est qu’en effet la question de la prononciation du latin est inti- 
mement liée 4 celle de la réstauration du chant grégorien, objet con- 
stant de Nos pensées et de Nos recommandations, depuis le commence- 
ment de Notre Pontificat. 

Acta, vol, IV, n. 17. — 16-9-912. BB 

L’accent et la prononciation du latin eurent une grande influence 
dans la formation mélodique et rythmique de la phrase grégorienne; et 
par suite il est important que ces mélodies soient reproduites, dans 
l’exécution, de la maniére dont elles furent artistiquement concgues a 
leur origine. Enfin la diffusion de la prononciation romaine aura encore 
cet autre avantage, comme vous Il’avez fort bien remarqué, de conso- 
lider de plus en plus l’euvre de l'unité liturgique en France, unité 
accomplie par l’heureux retour a la liturgie romaine et au chant gré- 
gorien. 

C’est pourquoi Nous souhaitons que le mouvement de retour a la 
prononciation romaine du latin se continue avec le méme zéle et les 
mémes succés consolants qui ont marqué jusqu’d présent sa marche 
progressive; et pour les motifs énoncés plus haut, Nous espérons que, 
sous votre direction et celle des autres membres de l’épiscopat, cette 
réforme puisse heureusement se propager dans tous Jes diocéses de 
France. 

Comme gage des faveurs célestes, 4 vous, vénérable frére, 4 vos 
diocésains et 4 tous ceux qui Nous ont adressé des demandes sembla- 
bles 4 la vétre, Nous accordons de tout cceur la bénédiction apostolique. 

Du Vatican, le 10 juillet 1912. 


PIUS PP. X. 


II. 


AD ANTONIUM CARD. FISCHER, ARCHIEPISCOPUM COLONIENSEM, OCCASIONE 
CONVENTUS MARIALIS TREVIRI HABITI. 


Dilecte fili Noster, salutem et apostolicam benedictionem. — Catho- 
licis hominibus quos proximo mense augusto pietas erga almam Dei 
Matrem Trevirim congregabit, iam Nos bene precati sumus, ubi primum 
rei nuncium accepimus. Nunc autem, cum tempus constitutum appetit, 
his te litteris alloquentes, dilecte fili Noster, quem conventui praesentem 
adfore cognovimus, libenter iteramus quae significavimus vota, et omnes 
impense hortamur ut huic coetui velint interesse, quibus sine incom- 
modo liceat. Proposita quae in medium afferentur a delectis oratoribus 
pertractanda, eiusmodi esse perspeximus ut et eorum qui praeerunt 
multiplicem exerceant sollertiam, et abunde ceteris praebeant quo suum 
in Deiparam amorem excitent ac foveant. Quibus in propositis ea late 
patere gratum est quae Mariae cum quasi infinitam dignitatem, tum 

propensissimam in miseros voluntatem illustrant. Amice quidem haec 
coniurant ut fiduciam omnem in Virgine reponant, ad Eamque, tamquam 
ad pacis ac tranquillitatis portum, confugiant quotquot sunt quos amara 
huius vitae ac sempiternae salutis discrimina sollicitant. Sed haec ipsa 
argumenta velimus ita congressuri pertractent ut potiora eorum consilia 
alacrioraque studia huc spectent: ut statuatur quibus maxime rationibus 
Christi fideles adiuvari atque incitari possint ad Matris augustae virtutes 
moribus exprimendas. Hic namque respectus ad actionem christianae 
vitae, atque adeo haec praecipua cura omnia referendi ad emendationem 
morum, emineat oportet in omnibus catholicorum conventibus, qui ideo 
praesertim invecti sunt ut communibus consiliis, communi opera, sin- 
gulis uberiora comparentur praesidia ad colenda studia virtutum. 

Haec sint omnibus documento eius desiderii quo laetabiles huius 
congressionis fructus expectamus. Quos quidem ut impetrare facilius a 
Deo benigno liceat, tu, dilecte fili Noster, congregatis benedices Nostro 
nomine, plenariam adiiciens peccatorum veniam, statutis conditionibus 
lucrandam. Nos interea, divinorum munerum auspicem, apostolicam bene- 
dictionem, tibi et iis omnibus qui Trevirensi conventui disponendo dant 
operam quique eidem intererunt, peramanter in Domino impertimus. 

Datum Romae apud S. Petrum, die xu iulii mcmxu, Pontificatus 
Nostri anno nono. 


PIUS PP. X. 


Il. 


AD GULIELMUM CARD. VAN ROSSUM, CUI AD CONVENTUM EUCHARISTICUM VINDO- 
BONENSEM LEGATI PONTIFICII MUNUS COMMITTITUR. 


Dilecte fili Noster, salutem et apostolicam benedictionem. — Ad 
sollemnem catholici orbis conventum Eucharisticum, quem nosti hoc 
anno actum iri Vindobonae mense septembri, cum de more unus e 
S. R. E. Cardinalibus sit Nobis deligendus, qui Nostram Personam gerat, 
placet, dilecte fili Noster, id muneris mandare tibi: quem propterea per 
has ipsas Litteras Legatum Nostrum renuntiamus. Dignum honestissima 
legatione cum singularis tua te sollertia, tum pietas facit; nec dubitamus, 
quin mandatum ita exsecuturus sis ut in eam bonorum celebritatem, 
non modo pontificiae auctoritatis decus, sed plane animum Nostrum 
afferas, percupidum, uti par est, omnium rerum quae ad augendum 
divini Sacramenti cultum pertineant. Equidem valde vellemus Ipsi prae- 

sentes adesse sacris istis sollemnibus, quibus tu praesidebis, Nostro 
nomine: adeo splendida et magnifica sanctaeque laetitiae plena nun- 
tiantur fore. Etenim is est ardor hominum clarissimorum, qui omnem 
rei apparatum curant; ea frequentia religiosissimorum civium, qui ope- 
ram iis atque studium navant; ea est amplitudo ac dignitas urbis, in 
quam per dies praestitutos piorum se multitudo undique gentium con- 
gregabit, ut qui tribuentur honores sacratissimae Eucharistiae, prae- 
claros, si unquam alias, et vere triumphales esse oporteat. In quo pecu- 
liares eaeque summae debentur a Nobis laudes carissimo filio Nostro, 
Francisco losepho, Imperatori et Regi apostolico, qui, ut est diligentis- 
simus Religionis Nobisque maxime deditus, consilium huius habendi 
coetus mature omni prosecutus gratia, decretas sollemnitates splendore 
maiestatis suae nobilitare cogitat; cuius exemplo serenissimae Archi- 
duces matronaeque primariae ex Domo augusta iam dudum incredibili 
sedulitate inceptum adiuvant. Itaque conventus Vindobonensis futurus 
est, ut prospicitur, insignis ad gloriam Iesu Christi; sed non minus sit 
volumus ad communem fructum. Multum quidem est, frequentes in con- 
templationem Mysterii Eucharistici convenire bonos, ex eoque commu- 
niter petere, unde evadant quotidie meliores. At vero qui hoc Sacra- 
mentum caritatis rite colunt, omnino non decet ita suae ipsorum utilitati 
studere, ut salutem negligant plurimorum, quos aut ignorantia aut 
incuria aut fastidium ab huius divini Epuli communicatione distinet. 
Videant quam periculose aegrotet humana societas, quantoque virtutum 
omnium torpore languescat, Illum ab se segregans qui unus curare 
eam potest; cum tamen Ipsum suus erga homines immensus amor, Sacra- 
menti huius artifex, perpetuo in terris non visum detineat. Hoc igitur 
spectare, huc summa contentione niti eos percupimus, ut ex Eucharistia, 
tamquam ex suo uberrimoque fonte, vita lesu largius in omnes influat, 
nec solum in animos singulorum privatosque mores, sed etiam in insti- 
tuta populi universosque ordines civitatis. Neque enim licet aut privatim 
cum virtute vivere, aut publice tranquillitatem ordinis tueri, nisi divina 
vis Religionis comprimat motus animi turbidos, ac persuadeat haec 
caduca bona contemnere in expectationem immortalium. Nos vero com- 
munibus consiliis studiisque vestris maxime iuventutem commendamus; 
quae cum spem contineat futuri temporis, non est mirum, si potissime 
ab inimicis Crucis Christi petitur, vel per fallacias doctrinae, vel per 
illecebras voluptatum. Confidere autem libet fore, ut quot Vindobonensi 
coetui interfuerint adolescentes, tot professionem catholicam posthac in 
omni actione vitae constanter retineant, animoseque defendant. Ceterum 
divinus hominum Redemptor, de cuius infinitis laudibus multiplex fiet 

ab egregiis oratoribus praedicatio; cuius benignitas celeberrimis suppli- 
cationibus implorabitur; Ipse, qui nihil habet antiquius, quam ut quot- 
quot laborant et onerati sunt, reficiat, profecto super eiusmodi conventum 
suorum munerum ubertatem effundet. Quorum sit auspex benedictio 
apostolica, quam tibi, dilecte fili Noster, et omnibus, qui in eodem con- 
ventu aderunt, imprimisque augusto Imperatori ac serenissimae Domui 
eius amantissime impertimus. 

Datum Romae, apud 8S. Petrum, die xv mensis augusti mcmxu, Pon- 
tificatus Nostri anno decimo. 


PIUS PP. X. 


IV. 


AD R. D. DOMINICUM VICENTINI SACERDOTEM, MODERATOREM INSTITUTI A 
8. CAROLO PRO ITALIS DEMIGRANTIBUS, OCCASIONE SOLEMNITATUM IN 
MEMORIAM IOANNIS BAPTISTAE SCALABRINI, EIUSDEM OPERIS INSTITU- 
TORIS, CELEBRATARUM. 


Dilecte fili, salutem et apostolicam benedictionem. — Vehementer 
nobis scito probari pietatis officia quibus tibi tuaeque disciplinae alumnis 
libet memoriam concelebrare Ioannis Baptistae Placentinorum Antistitis, 
a quo, vigintiquinque ab hinc annis, Instituti istius exordia atque incre- 
menta. Oblata libenter utimur occasione ut commemoremus et Ipsi quam 
bene vir desideratissimus de Ecclesia, de civitate meruerit, qui popula- 
ribus suis in longinquas Americae regiones commigrantibus, religionis 
subsidia providere studuerit, et benevolae ut caritatis testimonio hone- 
stemus apostolicos viros, quos eiusdem alacritas tecum congregavit ut 
legatione pro Christo fungerentur apud dissitos Italiae cives. Messis 
quidem multa patet, cum augeatur in dies eorum numerus quos lucri 
desiderium vocat in alienum solum, et pericula eisdem multiplicentur 
simul a difficultate locorum, simul ab improborum petita insidiis. Videant 
igitur sacerdotes tui, quot benemerenti opportunitates, quantum sibi 
munus assignatum a Deo! 

Ad Nos quod attinet, haud sane facile reperias in quo curae cogi- 
tationesque Nostrae maiore cum sollicitudine versentur. Et inde fit ut 
cum alias, quoties per occasionem licuit, tum in praesenti demigrantium 
Italorum. causam, ut maxime possumus, ita tibi tuisque commendemus. 
Vos vero pergite cives vestros christiana complecti caritate: pergite bono 
ac saluti eorum consilio, opera, sacerdotii muneribus diligenter consu- 

lere; et hoc in animos inducite vestros, vix quicquam a vobis praestari 
posse quod optatis Nostris, quod vestris in religionem ac in patriam 
studiis congruat aptius. 

Auspex divinorum munerum Nostraeque testis benevolentiae apo- 
stolica sit benedictio, quam tibi, dilecte fili, tuisque omnibus peramanter 
in Domino impertimus. 

Datum Romae apud S. Petrum, die 1v septembris mcmxu, Pontifi- 
catus Nostri anno decimo. 


PIUS PP. X. 


V. 


AD RR. PP. PACIFICUM MONZA, VICTOREM MARIAM SOTTAZ, PACIFICUM A SEIANO, 
TRIUM FAMILIARUM PRIMI ORDINIS MINORUM MINISTROS GENERALES, DE 
DISCIPLINA TERTII ORDINIS CAUTE MODERANDA, NE ULLA IN RE AB INSTI- 


TUTO DEFLECTAT. 


Dilecti filii, salutem et apostolicam benedictionem. — Tertium Fran- 
ciscalium Ordinem, quem saecularem vocant, toto terrarum orbe diffusum, 
sodalium non solum numero sed etiam industria florere, certissimo argu- 
mento sunt et multiplices de rebus Ordinis commentarii, et crebrae ad 
loca sacerrima peregrinationes, et frequens celebratio conventuum, e 
quibus eum commemorare libet, qui in hac alma Urbe Nostra nuper 
est habitus. Haec sane laetabilia sunt, Nobisque dant causam gratulandi 
vobis, dilecti filii, quibus sodales Tertiarii magistris et ducibus utuntur. 
Sed tamen non vos celabimus de timore quodam in quo Nos iam dudum 
ob nonnulla indicia sumus, ne, per speciem melius merendi de humana 
societate, studium parum sapiens rerum novarum sese in Tertiariorum 
Ordinem alicubi insinuet, eumque sensim ab instituto suo, quale Fran- 
ciscus sanctissimus voluit esse, detorqueat. Itaque, ut de re tam gravi 
Nostra vobiscum consilia communicemus, vos, dilecti filii, paulo fusius 
affari hodie constituimus. 

Primum omnium, opus esse ducimus, dilecti filii, magis ac magis 
declarare vulgo, quid ex voluntate Patris legiferi sit Ordo Tertius, quid 
tamquam finem ille spectet; atque ostendere non hunc ab aliis duobus 
natura differre, sed eo tantum quod propria quadam ratione ad idem 
propositum contendit. Etenim, ut ait decessor Noster fel. rec. Leo XIII, 
«in curandis lesu Christi praeceptis Instituta Franciscalia tota sunt 
« posita; neque enim quicquam spectavit aliud Auctor sanctissimus, 

« quam ut in iis, velut in quadam palaestra, diligentius vita christiana 
« exerceretur. Profecto Ordines Franciscales duo priores, magnarum vir- 
« tutum informati disciplinis, perfectius quiddam diviniusque persequun- 
« tur: sed paucorum sunt, nempe eorum quibus Dei munere concessum 
«est ad evangelicorum consiliorum sanctitatem singulari quadam ala- 
« critate contendere. Verum Tertius Ordo natus aptus est multitudini; 
« et quantum possit ad mores iustos, integros, religiosos, superiorum tem- 
« porum monumenta et res ipsa declarant » (Const. Misericors Dei Filius). 
Ceterum ipse Assisiensis Patriarcha, cum Tertium Ordinem appellatione 
Fratrum de Paenitentia distinxit, satis aperte docuit illa duo esse Tertia- 
ariorum propria: fraternam inter se concordiam et studium paenitentiae. 
Quod autem ad primum attinet, nullo quidem tempore Romano- 
rum Pontificum decessorum Nostrorum curae cogitationesque desidera- 
tae sunt in eo ut Tertiarii Franciscales, animorum coniunctione seraphici 
Patris caritatem referentes, unum veluti corpus omnes efficerent. Nos 
item apostolicis Litteris Septimo iam pleno saeculo, religiosos Ordinis 
prioris cohortati sumus, meminissent fraterna se caritate inflammatos 
esse oportere, quain quidem decet esse tantam ut in Tertium quoque 
Ordinem redundet. Eam ceterum caritatem non modo inter Tertiarios 
unius eiusdemque sodalitatis vigere opus est, sed etiam inter sodalitates 
Tertiariorum; quemadmodum vero varia cuiuslibet religiosorum Ordinis 
coenobia, sic Ordinis Tertii sodalicia amico foedere colligantur natura 
sua. Iuvat hoc loco ea commemorare, quae Nos, die xvi decembris 
anno mcmix, ad Tertiarios Urbanos scripsimus: « Quum sit exploratum 
« vires coniunctas efficaciores esse quam singulas, cernere licet quam 
« studiose catholici nominis hostes in unum conglobentur, ut nefaria 
« certius proposita contingant. Ergo ad repugnandum istis congruenter, 
« oportet omnes boni coéant, iique in primis qui ex instituto Patriarchae 
« Assisiensis et ipsi christiane sapere ac vivere in exemplum, et chri- 
« stianam fidem moresque in populo fovere ac tueri debent ». Ergo hanc 
virium coniunctionem ratam iterum habemus, ea tamen conditione, ut 
nova ne inducatur disciplina, sed rationes mutuas quae inter sodali- 
tates intercedunt, ipsi dumtaxat sodalitatum rectores moderentur. 
Quod ad alterum pertinet, ut eiusdem decessoris Nostri verbis 
utamur; « caput est commendationis Nostrae, ut qui insignia paeniten- 
« tiae induerint, imaginem spectent sanctissimi Auctoris sui, ad eamque 
« contendant, sine qua, quod inde expectaretur boni, nihil esset » (1. c.). 
Etenim hoc maxime mandatum Francisco Deus, teste Bonaventura, dedit, 
ut paenitentiam praedicaret, atque homines ab amore huius saeculi ad 
Crucifixi amorem traduceret. [lle igitur, mortificationem Iesu semper in 

suo corpore circumferens, cum admirabile ubique et mundi taedium et 
studium Crucis excitasset, divinitus rationem iniit quemadmodum mul- 
titudini instituti sui percupidae satisfaceret simulque eam intra com- 
munis vitae fines contineret. Ita Tertius hic Ordo conditus est; qui qui- 
dem mirifice salutaris tum Ecclesiae tum Civitati tamdiu fuit, quamdiu 
nativam illam paenitentiae formam religiose retinuit. Quare non est 
dubium, quin similes semper fructus sit laturus, si eam ipsam formam 
simili modo in posterum retineat. 

Jam vero, ad utramque assequendam rem quam diximus, egregie 
comparatae sunt leges huius Ordinis; quibus propterea sancta esse Ter- 
tiariorum obtemperatio debet.- Ante omnia, de sodalibus cooptandis cave- 
tur ut sincerae sint fidei spectatique erga Ecclesiam Romanam Sedem- 
que apostolicam obsequii, ad exemplum Francisci Patris, cuius fidem 
Nicolaus IV decessor Noster, in Constitutione Supra montem, amplis- 
simis laudibus honestavit. Et ne ea in periculo sit virtus, praecipitur, a 
legendis libris diariisque perniciosis se abstineant; quae vero scripta 
religionem tuentur, ea non modo lectitent, sed spargenda in vulgus 
disseminandaque curent; ad haec, quantum fieri poterit, Sacris in paro- 
chiali suo quisque templo adsint et curionibus operam navent in adu- 
lescentulis rudioribusque hominibus ad christianam doctrinam insti- 
tuendis. Mores deinde suos ita componere debent, ut absolutissimam 
christianae vitae rationem sequi videantur. Ergo studeant, delicato cultu, 
comissationibus, scenicis ludis procacioribus abdicatis, tum frequenter 
se paenitentia expiari et ad divinum Epulum accedere, tum familiae ac 
civibus exemplo esse, tum etiam a vitiis ad frugem bonam errantes 
revocare. Sed illud in primis Tertiarios meminisse oportet, hoc se nomine 
minus fore dignos, nisi caritate in Deum proximosque inflammentur, et, 
qua seraphicus Patriarcha mirum in modum virtute praestitit, eamdem, 
velut Ordinis sui insigne, prae se ferant. Quoniam vero probatio dile- 
ctionis exhibitio est operis, hac adstringuntur lege ut benevolentiam 
omnem sodalibus alienisque praestent, componendasque discordias 
sedulo curent; aegrotos invisant; tenuiores, collata stipe, sublevent; 
omnia denique opera, quae misericordiae vocantur, peragere studeant. 

Cum autem penes religiosos Primi Ordinis sit Ordinis Tertii guber- 
natio, ii sodalitatum praesides seu Visitatores eligantur qui sint in coe- 
nobii solitudine sancte versati, et Auctorem suum ita imitentur, ut vir- 
tutibus, quibus ipse praeluxit, possint Tertiarios sodales imbuere. Verum 
in hac tanta acerbitate temporum, cum perpetuo metuendum est ne 
quid Ordini priori calamitatis impendeat, si Ordinem Tertium volumus 
consistere incolumem, nihil videtur opportunius quam ut sodalitates 

eiusmodi non modo apud Primi Ordinis coenobia, sed apud alia etiam 
templa, parochialia praesertim, constituantur, earum moderatione, de 
episcoporum consilio, curionibus ipsis commissa, nisi aliud locorum 
ratio suadeat, salvo semper iure et officio praelatorum Ordinis Primi; 
quod profecto Tertii Ordinis naturae non adversatur, quin immo eidem 
aptum omnino est et consentaneum. Eo ipso enim validiori auxilio curio- 
nibus in procuranda hominum salute sodales fore, nemo non videt. 

Itaque ex his quae dicta sunt, perspicuum arbitramur, Tertii Ordinis 
institutum in hoe consistere ut sodales evangelicae perfectionis prae- 
cepta in cotidianum usum ipsi deducant, et christianae vitae exemplar 
ceteris ad imitandum proponant. Consequens est, ut Tertiariorum soda- 
_licia, qua talia, se civilibus aut mere oeconomicis rationibus immiscere 
omnino non debeant; si faciant, rem ab instituto suo quam maxime 
alienam et voluntati Nostrae contrariam se facere sciant. Verumtamen 
Tertiarii de re christiana merebuntur optime, si singuli, dato catholicis 
societatibus nomine, persequi id quod quaeque sibi habet peculiare 
propositum, contendant; nec vero prohibentur quin in actione etiam 
sociali, qualis huic apostolicae Sedi probatur, elaborent: at cavendum, 
ne Ordo ipse Tertius in earum societatum regiones invadat, neve finem 
earundem proprium, faciat suum. Si quis autem e Tertiariis, cum pie- 
tatis tum beneficentiae causa, aliam quamlibet condat novam societatem, 
hance volumus episcopo plene subesse, et ab eo gubernari quem epi- 
scopus probaverit, etiamsi Ordinis Tertii ‘praesides aliquo pacto con- 
dendae societatis auctores fuerint. 

Ad sodaliciorum conventus quod spectat, certos iis constituere fines 
oportet, quos, dilecti filii, praeterire quemquam ne patiamini. Itaque 
haec capita sancte custodiantur: 

I. Religiosi dumtaxat ex Ordine Primo coetus seu conventus soda- 
lium Ordinis Tertii cogant iisdemque praesideant; si sodales a districtu 
coéant, coenobii custos seu Guardianus; si e provincia, provincialis 
Minister; si e pluribus provinciis, Ordinis Minister generalis. Qui iure 
praesint, eorum est de rebus in disputationem deducendis libellos con- 
ficere, diribere; nemini autem de aliqua re dicendi ius esto, nisi roga- 
tionem praesidi ante subiecerit, ab eoque copiam fandi impetraverit. 

II. Disceptare cuivis ne liceat, nisi de iis quae Ordinis Tertii naturae, 
proposito legibusque ac datis per Romanos Pontifices de hac eadem 
Te praescriptionibus congruant; quaestiones vero de re mere oeconomica 
et sociali in posterum submoveantur. 

III. Cum Franciscalis Ordo id habeat veluti proprium ac singulare 
ut Iesu Christi Vicario arctissime adhaereat, Tertiarii suae in Romanum 

Pontificem ac secundo in Ordinis generales Ministros studiosae obser- 
vantiae significationem, coetum ineuntes, solemniter edere ne omittant. 

IV. Coetuum seu conventuum acta, nisi de Ministri generalis Ordinis 
consensu, ne vulgentur. Sicubi vero tres Franciscalis Ordinis Ministri 
generales conventui intersint, huic simul praesideant, quippe sunt digni- 
tate et potestate pares; actaque ne edantur, ante quam communis 
eorumdem adprobatio accesserit. 

Haec, pro benevolentia qua Ordinem Tertium complectimur, edixi- 
mus; futurum vero confidimus, ut Tertiarii omnes, quotquot curae vestrae 
sunt per orbem catholicum commissi, seraphici Patris vestigia persequi 
summopere nitantur. Quod ut secundum vota succedat, vobis, dilecti 
filii, et Franciscalium Ordini universo apostolicam benedictionem per- 
amanter impertimus. 

Datum Romae apud sanctum Petrum, die vii mensis septembris, 
in festo Mariae sanctissimae nascentis, anno mMcmxt, Pontificatus Nostri 


decimo. 
PIUS PP. X. 


S. CONGREGATIO OFFICI 


I. 
DECRETUM 


QUO PROHIBENTUR LIBER ET INSCRIPTIO QUAEDAM. 


Feria IV, die 28 augusti 1912. 


In generali Consessu habito in aedibus sancti Officii eminentissimi 
ac reverendissimi DD. CardinalJes Inquisitores generales damnarunt ac 
proscripserunt, et in Indicem librorum prohibitorum referri mandarunt 
opus cui titulus: Cenni biografici della Serva di Dio Paola Mandatori- 
Sacchetti per Valeriano Abb. Ferracci parroco in Vallecorsa, Roma, Tipo- 
grafia Sociale Polizzi e Valentini, 1905. Insuper vero reprobarunt ac pro- 
scripserunt inscriptionem: Un portrait merveilleux, appositam imagini 
Ss. Cordis Iesu, editae a Petro Brion (26, Rue Auguste Mérillon, Bor- 
deaux); eamque ita prohibuere ut nulli liceat ipsam imaginem in poste- 
rum imprimere aut edere, nisi ex ea penitus deleatur quaevis mentio 
assertae portentosae originis. 

Et insequenti feria V, die 29 eiusdem mensis et anni, sanctissi- 
mus D. N. D. Pius divina Providentia Papa X, in audientia R. P. D. Ad- 
sessori sancti Officii impertita decretum eminentissimorum ac reveren- 
dissimorum Patrum adprobavit et confirmavit. 

Datum Romae, ex aedibus sancti Officii, die 7 septembris 1912. 


L. S. 
Atorsrus S. R. et U. I. Notarius. 


Il. 
(SECTIO DE INDULGENTIIS). 


SUMMARIUM INDULGENTIARUM ET PRIVILEGIORUM A SUMMIS PONTIFICIBUS 
VENERABILI ARCHICONFRATERNITATI DOCTRINAE CHRISTIANAE, IN ECCLE- 
SIA S. MARIAE DE PLANCTU URBIS CANONICE ERECTAE, CONCESSARUM. 


A. - Indulgentiae. 


I. Indulgentiae plenariae. - 1. Universis christifidelibus, confessis ac 
sacra Communione refectis, die ingressus in Confraternitatem; 2. Omni- 
bus et singulis Confratribus, confessis ac sacra Synaxi refectis die festo 
principali Confraternitatis ; 3. lisdem Confratribus item confessis ac sacra 
Communione refectis sequentibus diebus festis: Paschae Resurrectionis, 
Nativitatis Domini, Pentecostes, Epiphaniae, Ascensionis, Circumcisionis, 
Corporis Christi, Assumptionis et Conceptionis B. M. V., S. Mariae de 
Planctu (tit. eccles. Archiconfr.), S. loseph, Ss. Apostolorum Petri et 
Pauli, Omnium Sanctorum, S. Caroli Borromaei, S. Iosephi Calasanctii; 
4. Iisdem Confratribus, in articulo mortis, si confessi ac sacra Commu- 
nione refecti, vel saltem contriti, sanctissimum Iesu Nomen, ore si potue- 
rint, sin minus corde, devote invocaverint, et mortem tamquam \peccati 
stipendium de manu Domini susceperint. 

II. Indulgentiae Stationum Urbis, sub suetis conditionibus a Confra- 
tribus lucrandae, si diebus in Missali Romano notatis, christianam cathe- 
chesim docuerint, vel dum alii docent rei rite peragendae invigilaverint. 
Has indulgentias consequi etiam poterunt universi fideles qui christianae 
cathechesis explanationi adstiterint. 

III. Indulgentiae partiales in favorem Sodalium. - 1. Decem annorum, 
si de civitate exeant ut in villis et agris christianam doceant cathe- 
chesim; 2. Septem annorum totidemque quadragenarun, si, confessi, sa- 
cram Synaxim susceperint die et loco in quo Confraternitas constituitur; 
item, semel in mense, si, confessi, sacra Communione reficiantur; 3. Se- 

ptem annorum, si sacerdotali charactere insigniti, concionem aliquam 
seu instructionem religiosam in quadam ecclesia vel oratorio Confra- 
ternitatis habuerint; item, si civitatem percurrant, viros, mulieres et 
pueros ad religiosam instructionem ducturi; item si sanctissimum Sacra- 
mentum ad aegrotos delatum comitati fuerint; 4. Trium annorum, si ad 
coemeterium defunctos Sodales consocientur, vel funeri in eorum suffra- 
gium explendo adstiterint, pro eorum anima devote orantes; 5. Ducen- 
torum dierum, si pie curent ut pueri, famuli aliique sacrae intersint 
eathechesi; item, si visitent aegrotos Consociatos; item, si officiis aut con- 
ventibus Confraternitatis seu processionibus ab eadem de consensu Ordi- 
narii institutis interfuerint; 6. Centum dierum, si publice vel privatim 
christianam tradant cathechesim diebus ferialibus. 

Praedictae omnes Indulgentiae, una excepta in mortis articulo 
lucranda, defunctorum quoque animabus applicari valent. 


B. - Privilegia. 
1. Omnes sacerdotes Sodalitati adscripti quater in hebdomada 
altaris privilegio frui possunt in favorem animae cuiuscumque fidelis. 
2. Missae omnes, quae pro anima alicuius Sodalis defuncti a quo- 


cumque sacerdote, ad quodlibet altare celebrantur, ita illi animae suffra- 
gari possunt ac si ad altare privilegiatum celebratae fuissent. 


(Ex audientia Sanctissimi, die 6 iunii 1912). 
Sanctissimus D. N. D. Pius div. Prov. Pp. X benigne approbare 
dignatus est supra relatum summarium, simulque mandavit, tantummodo 
Indulgentiis et Privilegiis ibi inscriptis in posterum memoratam Archi- 
confraternitatem, frui posse. Contrariis quibuscumque non obstantibus. 


M. Carp. RAMPOLLA. 


L. S. 
+ D. Archiep. Seleucien., Ads. S. 0. 

S. CONGREGATIO DE RELIGIOSIS 


DECRETUM 


DE PROFESSIONE RELIGIOSA IN MORTIS PERICULO PERMITTENDA. 


Spirituali consolationi Novitiarum sancti Dominici volens consulere, 
et ne caelesti religiosae professionis merito ipsae careant, quo professae 
moniales ex benignitate sanctae Sedis gaudent, S. Pius V, Constitu- 
tione Summi Sacerdotii data die 23 augusti 1570, concessit et indulsit 
ut quoties aliqua ex iisdem Novitiis nondum professa, de alicuius medici 
iudicio, ab hoc saeculo transitura conspiceretur, ipsa, dummodo in aetate 
legitima esset constituta, valeret in mortis articulo regularem_ profes- 
sionem ante finem novitiatus emittere; atque adeo Novitiae sic dece- 
dentes consequi possent indulgentias et alias gratias, quas moniales 
vere professae consequebantur. Nec non iisdem monialibus novitiis tunc 
ita professis decedentibus plenariam peccatorum suorum indulgentiam 
et remissionem in forma I[ubilaei largiri dignatus est. 

Huiusmodi favor, vi communicationis privilegiorum, fuit extensus 
ad omnes moniales et religiosos viros qui cum Dominicana familia in 
privilegiis communicant. Simile deinde privilegium alia religiosa Insti- 
tuta a Romano Pontifice peculiariter obtinuerunt, vel in eorum Consti- 
tutionibus a S. Sede approbatis dispositio inducta est qua liceret ante 
expletum novitiatum professionem recipere Novitiorum qui in mortis 
periculo versarentur. Quin immo nec desunt Superiores religiosi, qui 
putantes se quoslibet bonorum spiritualium sui Instituti participes effi- 
cere posse Novitios periculose decumbentes, hos ad professionem etiam 
perpetuam admittunt. 

Quapropter sanctissimus Dominus noster Pius PP. X, in audientia 
concessa infrascripto Cardinali Praefecto die 3 septembris 1912, ut in re 
tam gravi omnes dubitationes submoveantur, ac cupiens pro animarum 
bono hoc privilegium extendere, haec statuere dignatus est: 

In quocumque Ordine, vel quavis Congregatione aut Societate reli- 
giosa, vel monasterio sive virorum sive mulierum, vel etiam in Institutis 
in quibus, quamvis vota non emittantur, in communi tamen vita agitur, 
more Religiosorum, liceat exinde Novitios, seu Probandos, qui medici 
iudicio graviter aegrotent, adeo ut in mortis articulo constituti existi- 

mentur, ad professionem vel consecrationem aut promissionem iuxta 
proprias Regulas seu Constitutiones admittere, quamvis tempus novi- 
tiatus vel probationis nondum expleverint. 

Attamen, ut novitii seu probandi ad supradictam professionem aut 
consecrationem aut promissionem admitti queant, oportet: 

i. Ut novitiatum seu probationem canonice inceperint. 

2. Superior, qui Novitium seu Probandum ad professionem vel con- 
secrationem aut promissionem admittit, sit ille qui monasterium vel novi- 
tiatus aut probandatus domum actu regat. 

3. Formula professionis vel consecrationis aut promissionis sit eadem 
quae in Instituto extra casum aegritudinis in usu est; et vota, si nun- 
cupentur, sine temporis determinatione aut perpetuitate pronuntientur. 

4. Qui huiusmodi professionem, consecrationem vel promissionem 
emiserit, particeps erit omnium omnino indulgentiarum, suffragiorum et 
gratiarum, quae Religiosi vere professi in eodem Instituto decedentes 
consequuntur; eidem autem plenaria peccatorum suorum indulgentia 
et remissio in forma [ubilaei misericorditer in Domino conceditur. 

5. Haec professio vel consecratio aut promissio, praeter gratias in 
praecedenti articulo enuntiatas, nullum omnino alium producit effectum. 
Proinde: 

A) si Novitius seu Probandus post huiusmodi professionem vel 
consecrationem aut promissionem intestatus decedat, Institutum nulla 
bona vel iura ad ipsum pertinentia sibi vindicare poterit; 

B) si convalescat antequam tempus novitiatus seu probandatus 
exspiret, in eadem omnino conditione versetur ac si nullam professionem 
emisisset; ideoque: a) libere, si velit, ad saeculum redire poterit; et 
b) Superiores illum dimittere valent; c) totum novitiatus seu proban- 
datus tempus in singulis Institutis definitum, licet si ultra annum, 
explere debet; d) hoc tempore expleto, si perseveret, nova professio 
seu consecratio vel promissio erit emittenda. 

Contrariis quibuscumque non obstantibus. 

Datum Romae, ex Secretaria S. Congregationis de Religiosis, die 


10 septembris 1912. 


I. C. Carp. Vives, Praefectus. 


L. S. 
+ Donatus, Archiep. Ephesinus, Secretarius. 


SACRA ROMANA ROTA 


COLONIEN. seu MONASTERIEN. 


SUSPENSIONIS ET IURISDICTIONIS. 


Pio PP. X feliciter regnante, Pontificatus Dominationis suae anno 
nono, die 31 maii 1912, RR. PP. DD. Michaél Lega, Decanus, Ponens, 
Guilelmus Sebastianelli et Seraphinus Many, Auditores de turno, in 
causa appellationis « Colonien. Monasterien. - Suspensionis et iurisdi- 
ctionis », inter Officialatum Colonien. appellantem, et sacerdotem lose- 
phum Schmelcher appellatum, repraesentatum per legitimum procuratorem 
Hectorem De Angelis advocatum, interveniente ac disceptante in causa 
Promotore iustitiae, sequentem definitivam tulerunt sententiam. 


Sacerdos Iosephus Schmelcher parochiam loci Tenhoven, archi- 
dioecesis Colonien., die 26 martii 1903 obtinuit, at ne unum quidem 
annum administravit, quia in ea boni pastoris partes explere coepit, 
sed evitare non valuit scopulum quem aliis in muneribus obeundis 
offenderat; nempe, discordias excitavit cum administratoribus fabricae 
ecclesiae, hos accusans penes curiam archiepiscopalem non bene gestae 
administrationis. Archiepiscopus sollicite curavit pacem instaurare paro- 
chum inter et fabricae administratores; ast cum hoc perficere non 
valuerit, persuasit parocho ut pro bono pacis se parochiali beneficio 
abdicaret: quod per renunciationem hic perfecit, die 16 decembris 1903. 

Aegro animo id fecisse sacerdos Schmelcher patet ex recursibus 
ter datis ad S. C. EE. et RR., quibus expetebat se indemnem fieri per 
alterius beneficii collationem, et interim sibi attribui titulum parochi 
emeriti ad propulsandam quamcumque culpae seu delicti suspicionem 
forte in populo exortam ob dimissam parochiam Tenhoven. S. Congre- 
gatio, die 9 iulii 1905, hoc dedit responsum: « Recursus reponatur, et 
«ad mentem: mens est quod Emus Archiepiscopus curet providere 
« alio modo sustentationi sacerdotis Schmelcher, eumdemque, si ita in 
« Domino expedire iudicaverit, tituli parochi emeriti in folio ecclesiastico 
« decorare ». 

Accidit malo fato quod Sacerdotis procurator, tunc Romae consti- 
tutus apud eamdem S. Congr., de edito rescripto hisce terminis nuncium 
daret suo clienti: « S. Congr., audito voto Consultoris, decrevit quod te 

« Archiepiscopus novo beneficio provideat et nomen tuum inter paro- 
« chos emeritos in foliis officialibus inserat ». Sacerdos Schmelcher cum 
sibi persuasum esset textum decreti reapse ita se habere prouti advo- 
catus retulerat, triumphum agere coepit, victoriae laetum nuncium 
participans quibusdam amicis, et inter alios, per epistolam datam, loanni 
Kéllen. Haec epistola legi potuit a quibusdam, qui rem commentati 
sunt in parochia Tenhoven., ita excitantes aemulationem inimicorum 
Sacerdotis, et in primis administratorum fabricae. Victoria enim quam 
decantabat Schmelcher, de ipsis administratoribus et de curia archie- 
piscopali reportata fuisse videbatur. Et, quia fama crescit eundo, facile 
attributa sunt sacerdoti dicta et gloriationes in curiam iniuriosae, forsan 
a sacerdote numquam prolatae. 

Inde secutum est ul curia ob vulgatas calumniosas assertiones insti- 
tuerit adversum hunc sacerdotem inquisitionem, denunciatam per litteras 
diei 25 novembris 1905: eidem vero, die 14 februarii insequentis anni, 
expedita est cilatio ad comparendum coram diio Végt, iudice instructore. 

Ratio autem agendi sacerdotis Schmelcher haec fuit. Postquam 
hic rescivit inquisitionem adversus se confici, iterato litteras dedit, ante- 
quam in ius vocaretur, quibus recusabat iudices officialatus Coloniensis, 
quippe qui cognoscere debebant « de dictis quae contra Ordinarium et 
« quorumdam Superiorum personas dirigi affirinabautur... hae personae, 
« vel procuratoris fiscalis, vel iudicis officiis fungebantur ». Hac opposita 
exceptione ob iudicum suspicionem, nimirum exceptione fori declina- 
toria, ratus est sacerdos Schmelcher se non teneri respondere citationi- 
bus, imo has sibi spernendas esse; ne, respondens, videretur renunciasse 
exceptioni oppositae. 

Ex adverso, curia illegitimam et omni destitutam fundamento aesti- 
mavit exceptionem ab inquisito factam, ulterius processit et, exceptis 
nonnullis testibus, Promotor fiscalis, die 7 maii 1906, denunciavit inqui- 
sito libellum accusatorium, quo dictus sacerdos in ius rapiebatur: 

1°) ob iniurias in Archiepiscopum eiusque curiam prolatas, itemque 
in parochum Stoffels, eius in Tenhoven successorem; 

2°) ob denegatam debitam obedientiam suo Superiori in quem alios 
quoque esse inobedientes induxit: videlicet, dium Kdllen frustra citatum 
ut responderet curiae inquirenti; 

3°) propter pacem in parochia Tenhoven deturbatam. 

Neque huic libello paruit accusatus; quare perentorie, die 13 iulii, 
citatus est. Ast neque perentorio edicto respondit sacerdos: quare, die 
22 iunii 1906, prodiit sententia incidentalis, qua reiecta est exceptio fori 
declinatoria et firmatur iudicis competentia. 

Ab hac sententia appellationem non interposuit Schmelcher. Qua- 
mobrem curia forsan censuit cuicumque instantiae et iudicio renun- 
ciasse Schmelcher, qui, e contra, suam pandens intentionem rem ulterius 
deducendi, mense octobri 1906, iterum apud curiam exceptionem movit 
suspicionis adversus Promotorem fiscalem et revmum Vicarium gene- 
ralem. 

Curia, ut rem absolveret, die 29 illius mensis, sententiam dedit 
qua et sacerdotem Schmelcher declaravit contumacem, et exceptionem 
suspicionis reiecit. 

Adversus hance sententiam appellavit accusatus, sed appellationem 
admitti non posse decrevit curia, quia contumaci appellare non fas est: 
et ad ulteriora procedens, sententiam protulit definitivam die 5 decem- 
bris 1906, qua edixit constare de accusationum capitibus a Promotore 
fiscali propositis, et exinde accusatus damnatus fuit suspensione ab 
ordine per mensem, et iussus est interim, seu per mensem, in monasterio 
ab Archiepiscopo approbando, degere. 

Hane Schmelcher accusavit nullitate sententiam, dato libello die 
11 decembris eiusdem anni, episcopo Monasterien., iudici a S. Sede 
delegato pro secunda instantia. 

Curia vero Monasterien. nullum haberi vitium substantiale in sen- 
tentia Colonien. recognovit et edixit; ipsam vero condemnationis poenam 
perpendens, correxit et mitigavit, decernens: 

« 1°) ut sacerdos Schmelcher ab Archiepiscopo petat ut sibi igno- 
« scat inobedientiam et irreverentiam contra ipsum et curiam commis- 
« sam, ipsique, tamquam Ordinario suo, de novo obedientiam et reveren- 
« tiam promittat; 

« 2°) ut per tempus 5 dierum exercitiis spiritualibus vacet, infra 
« huius temporis spatium a Missa celebranda abstineat, et de exercitiis 
« peractis Superioribus ecclesiasticis testimonium fide dignum exhibeat; 

« 3°) si vero ea quae in nn. 1/° et 2° statuta sunt, infra triginta 
« dies post adeptam notitiam huius sententiae non adimpleverit, ipso 
« facto ab Ordine suspendatur, usque dum ipsi commissa expleverit ». 

Curiae Colonien. valde displicuit haec sententia, quam reforman- 
dam esse ab ipsa curia Monasterien. contendit, quippe quae iudicaverat 
ultra petita, seu super merito, quum sacerdos Schmelcher tantum de 
nullitate sententiae conquestus esset; hic sacerdos autem audiendus non 
erat utpote contumax, et contumaci non licet appellare et multo minus 
recursus dare ad iudicem secundae instantiae. 

Quia has querelas curia Colonien. movit etiam apud S. Sedem, 
Ssihus quaestionem commisit huic sacro Ordini cognoscendam et defi- 

niendam. Et de hac iam prodiit sententia rotalis die 23 maii 1910. Hac 
enim proposita rogandi formula: « An constet de illegitimitate reforma- 
« tionis sententiae Colonien. inductae per sententiam revmhae curiae 
« Monasterien. latam die 1 mensis maii 1908, ita ut sententia Colonien. 
« possit executioni demandari, in casu? » rescriptum fuit: « Negative ». 
Quare probata fuit ratio agendi curiae Monasterien., cui recognita est 
potestas interloquendi etiam quoad meritum in causa promota a sacer- 
dote Schmelcher, quamvis hic contumax fuerit declaratus a curia Colo- 
nien. (quae illi ita interdicebat appellationem apud curiam Monasterien.), 
idemque recurrens tantum apud hanc curiam conquestus fuerit de nulli- 
tate sententiae Colonien. 

Sententia rotalis autem sibi proposuit cognoscere de sententia 
Monasterien. impetita a curia Colonien., quatenus haec adiudicabat 
iudici appellationis potestatem, seu competentiam, in causa in qua 
appellans extiterat contumax, et praeterea reprobabat rationem agendi 
iudicis qui, expetitus ut declararet sententiae nullitatem, nedum de nul- 
litate vel minus sententiae iudicabat, sed, meritum ingressus quaestionis, 
corrigebat ipsam sententiam in sua condemnatione. - ludices rotales legi- 
timam recognoverunt rationem agendi iudicis Monasterien. qui sibi arro- 
gavit potestatem cognoscendi de sententia Colonien. etiam in merito ; 
sed noluerunt iudicare in merito, an nempe poena applicanda esset 
sacerdoti Schmelcher, et in quanam mensura haec poena decernenda 
esset, et utrum probanda esset in hoc puncto magis sententia Colonien. 
quam Monasterien. 

Quod hodie nos perficiemus, quia ipso beatissimo Patre commit- 
tente, cognoscendum est etiam de merito sententiae tum Colonien., tum 
Monasterien. Siquidem H. S. O. ex commissione Ssmi cognovit de quae- 
stione praeiudiciali quam definivit die 24 martii 1910 sententia rotalis; 
et dubitatum fuit an ex facultate commissa potestas competeret S. Rotae 
videndi etiam de merito: quare res delata fuit iterum Ssmho qui, die 
4 aprilis 1911, annuit « ut dummodo non obstet exceptio rei iudicatae, 
«etiam in merito res definiri posset ». Obstaret autem exceptio rei iudi- 
catae, si constaret ius sacerdoti Schmelcher non fuisse appellandi adversus 
sententiam Colonien., utpote contumaci, et hine sententiam Colonien. 
transiisse in rem iudicatam. 

Quamobrem duplex quaestio hodie enodanda, duplici proponitur 
rogandi formula: 1° An sententia rotalis diei 23 martii 1910 sit confir- 
manda, in casu? 2° An constet de legitima condemnatione sacerdotis Schmel- 
cher in certam poenam, in casu? 

Sententiam rotalem quae est examinanda, appellavit Promotor iusti- 
tiae, cui visum est non posse acquiescere sententiae quae impetebat 
ipsum conceptum contumaciae et exinde subvertebat, nedum disciplinam 
iudiciorum, sed ipsam disciplinam ecclesiasticam. 


lamvero, ad rem haec in facto esse animadvertenda censuerunt 
Domini: 

1°) Sacerdos Schmelcher die 19 nov. 1905 dedit Emo Archiepiscopo 
litteras quibus expetebat sibi concedi titulum parochi emeriti, quem sibi 
ab officialatu iniuste denegari asserebat, unaque simul expetebat sibi 
communicari exemplar authenticae decisionis, datae a S. C. EE. et RR. 
Hae litterae visae sunt et ipsi Archiepiscopo et officialatui magnopere 
iniuriosae; quare, die 25 novembris, denunciatum est sacerdoti Schmel- 
cher contra ipsum introduci causam disciplinarem, et dein, uti iam 
narravimus, die 14 ian. 1906, ac aliis duobus vicibus, citatus est ad com- 
parendum; ast frustra, quia non comparuit: per litteras vero, datas 
die 26 ian., seu ante ipsam citationem, et alias quas postea dedit ad 
Emum Archiepiscopum die 23 febr. 1906, pandebat suam voluntatem 
non comparendi, quia inquirebatur « de dictis quae contra Ordinarii et 
« quorumdam Superiorum personas dirigi affirmabantur ... hae personae, 
« vel procuratoris fiscalis, vel iudicis (v. g. vicarii generalis) officio fun- 
« gebantur »: unde concludit: « Per se patet quod citationes coram iudice 
« inquisitore me sistendi iure merito neglexi. Nam, si in iis obtempe- 
«rassem competentiam affirmassem, et competentiae negatio tanquam 
« frivola esset declarata ». 

2°) Non obstante oppositione sacerdotis inquisiti, inquisitio ad finem 
perducta est et, mense maio, datur libellus accusatorius: capita autem 
accusationis iam supra retulimus. Pro periodo accusatoria explicanda, 
aliae citationes datae sunt accusato, quas aeque neglexit ipse; at non 
neglexit dare literas pene quotidianas mensibus maio, iunio et iulio, quibus 
conabatur probare suam agendi rationem iudicibus, quos uti non com- 
petentes declarabat. Ast, hisce exceptionibus non obstantibus, curia Colo- 
nien., uti iam narravimus, et se declaravit omnimode competentem sen- 
tentia diei 22 iunii 1906, et die 29 octobris eiusdem anni accusatum 
declaravit contumacem. 

Hisce in facto consideratis, negari non potest sacerdoti accusato 
integrum plane fuisse excipere adversus iudices exceptione suspicionis, 
quia uti habet in litteris 26 ian. 1906, nemo iudex esse potest in causa 
propria. Et hance fuisse mentem sacerdotis apertissime patet, quamvis 
ipse excipiat ut plurimum contra iudicis incompetentiam, et hine ali- 

quam forsan ingesserit confusionem: nam debuisset, explicitis verbis, 
proponere suam intentionem excipiendi ob suspicionem ad effectus iuris, 
nempe, ut suspenderetur iudicium donec de suspicione cognitum et 
iudicatum non fuisset. Sane effectus obiectae suspicionis est ut indices 
debeant in primis huic quaestioni praeiudiciali respondere; quare per 
se non agitur de incompetentia, sed de suspicione, quae nonnisi per 
consequens secumfert incompetentiam, habita ratione personae iudicem 
recusantis. Maximum vero in ordine iudiciali intercedit discrimen inter 
unam et alteram exceptionem; nam iudex de obiecta incompetentia ipse 
cognoscit, non vero de suspicione. Sane in c. 41, § I, de appellat. ponitur 
regula: « Ipsa namque ratio dictat quod suspecti et inimici, iudices esse 
« non possunt ». Quare in sequenti c. 61, de appellat., statuitur quomodo 
expedienda est quaestio de suspicione, videlicet in hunc modum: « Sta- 
« tuimus ut, si allegaverit se iudicem habere suspectum, coram eodem 
« causam iustae suspicionis assignet, et ipse cum adversario, vel (si forte 
« adversarium non habeat) cum iudice arbitros communiter eligat, aut 
« si convenire non possunt, absque malitia ipse unum et ille alium eligat 
« qui de suspicionis causa cognoscat, et, si nequiverint in unam concor- 
« dare sententiam, advocent tertium, ut quod duo ex ipsis decreverint, 
« robur obtineat firmitatis ... causa vero suspicionis legitima ... non pro- 
« bata, sua iurisdictione iudex utatur. At, ipsa probata legitima, de recu- 
« satoris assensu, personae idoneae committat negotium recusatus... ». 
Notandum est, esse effectum exceptae suspicionis, iudicem interim sua 
iurisdictione non uti. Quare, non est absolute incompetens, sed impe- 
ditus in exercitio suae iurisdictionis; et Doctores quaerunt an acta posita 
a iudice suspecto seu taliter impedito a iudicando, sint nulla ipso iure, 
vel potius rescindenda ad instantiam partis: et Doctores non conveniunt, 
ut videre est apud Reiff., de appellat., n. 327, et Schmalzgr., h. t. n. 144. 
Certe probabilior est sententia, acta esse de se nulla, quia « ipsa ratio 
« dictat, suspectos el inimicos, iudices esse non posse ». Et ex hoc quod 
exceptio suspicionis suspendit iurisdictionem iudicis donec causa suspi- 
cionis legitimo modo cognita fuerit, convenit recusatio iudicis cum appel- 
latione; quare in Decretalibus titulus inscriptus est De appellationibus, 
recusationibus et relationibus. lure vetere Romanorum recusatio iudicis 
suspecti dicebatur eiuratio iudicis, quae olim solemnibus verbis publice 
fiebat, uti narrat Cicero De oratore, |. Il, n. 70. Equidem, pro legitima 
iurium tuitione non minus conducit institutum appellationis, quam 
facultas civibus concessa recusandi iudices suspectos. A iudice enim 
suspecto, etsi iustitia vindicetur, tamen eius sententia non acquirit eam 
auctoritatem qua pollere debent iudicum decreta (Devoti, tit. De appellat., 

n. XXIV). Recusatio autem est exceptio declinatoria fori, non secus ac 
exceptio de incompetentia; sed variant in hoc potissimum quod iudex 
videt de sua incompetentia, uti habet lex 5, ff. de iudic. « Praetoris est 
«enim aestimare an sua sit iurisdictio ». Sed videre non potest de 
causis recusationis, quia videretur esse iudex in causa propria. Siqui- 
dem causae recusationis sunt facta quae attingunt ipsam personam 
iudicis; dum competentia vel eius incompetentia respicit eius publicam 
potestatem. Proinde, opposita exceptione incompetentiae, tamen excipiens 
adire debet iudicem, uti iubet citata lex 5, ff. De ind. Ex adverso, qui 
recusat iudicem antequam citetur, eximitur ab onere comparendi et uti 
perpendit decis. 152, n. 8, part. XI, Recent.: « A recusatione iudicis cen- 
« setur recessum per comparitionem deinde coram eo simpliciter factam ». 
Item, in decis. 7, n. 5, part. VII. Iurisprudentia autem nostri S. O. con- 
stanter non dubitavit firmare regulam, nempe iudicem recusatum impe- 
diri quominus ad ulteriora procedere possit: et si procedat, actus nul- 
litate inficiantur. Sane, in decis. 165, n. 3, part. VI, et decis. 222, n. 3, 
part. VII, statuitur regula quod « iudici legitime recusato remanet 
« suspensa iurisdictio; quare, recusatione pendente, supersedere debet 
« in causa »; decis. cit. 165, n. 4: « alligatio enim suspicionis ligat manus 
« iudicis ita ut non possit ad ulteriora procedere, nisi prius fuerit cogni- 
« tum super causis recusationis » Decis. 52, n. 8, part. XI, et decis. 3, 
n. 1, part. IV, t. I, Recent. Effectus autem recusationis sunt adeo effi- 
caces, et peremptorii, ut Benedictus XIV voluerit hos moderari et cohi- 
bere in causis celerem expeditionem et executionem exquirentibus: quod 
fecit pro Curia Romana, Constitutione « Romanae Curiae ». 

Modus proponendi recusationem non exigit certam formam, et 
praxis et doctrina iurisconsultorum tenent, hance proponendam esse in 
scriptis, ante ipsam litem contestatam. nempe ut pateat recusantis 
voluntas evitandi iudicium certi iudicis sibi infensi; ita Reiff. cum com- 
muni, 1. ¢., n. 325. 

In casu nostro, sacerdos Schmelcher satis hance suam intentionem 
manifestavit, adductis causis factae exceptionis, nempe quia agebatur 
de iniuriis directis in personas quae de iis iudicare debuissent. 

Sed obiectum est, accusatum fuisse primitus in ius vocatum non 
apud Vicarium generalem aut ipsum Ordinarium, sed apud quemdam 
iudicem instructorem, nullimode suspectum accusato, eumdemque pro- 
inde non recusandum. Sed ex praefatis regulis sequitur sacerdotem 
Schmelcher per oppositam recusationem, factam ante ipsam iudicis 
inquisitoris constitutionem, iam impediisse omnem tribunalis iurisdi- 
ctionem, hine iudicis, sive singularis, sive collegialis, manus alligasse, 

ut neque per se neque per alium ad ulteriora procedere posset. Cete- 
rum, si fas non erat iudici recusato, uti suspecto, ad ulteriora acta 
devenire, multo minus ipse poterat alteri committere ut acta instrue- 
rentur. Exceptione autem suspicionis recusabatur curia Colonien.; et 
haec difficile distinguitur in themate ab officialatu, seu a tribunali col- 
legiali in quo votum dat vicarius generalis, et ab hoe tribunali editae 
sunt sententiae, sive incidentales, sive ipsa definitiva, adversus accusa- 
tum. Quocirca nullimode relevat responsio data post iudicium absolutum 
ab Emo Ordinario Colonien., nempe ipsum directe constituisse iudicem 
instructorem; nam exceptio suspicionis facta est ante ipsam citationem 
ad comparendum apud iudicem instructorem, et exceptio directa est 
contra ipsam curiam: dum autem pendet suspicionis exceptio, frustra 
ponuntur acta ordinata ad iudicium quod impugnatur. Ceterum officia- 
latus, cuius est tractare res iudiciales, uti refert Emus Archiepiscopus 
in litteris diei 12 decembr. 1910, constat ex praeside et quatuor iudi- 
cibus, inter quos est etiam vicarius generalis, et maioritas votorum 
habetur, si cum praeside duo iudices concurrunt; quare habetur verum 
tribunal collegiale. 

Nullimode proinde negari potest sacerdotem inquisitum suo fuisse 
usum iure, opponendo recusationis exceptionem. Neque haec aperte frivola 
et frustratoria dici potest; siquidem accusationis actus tribuebat accusato 
delictum iniuriarum adversus Ordinarium, et in primis, adversus Vica- 
rium generalem. Hic vero, cum unus esset ex iudicibus tribunalis consti- 
tuti in hae causa, non immerito traducebatur uti iudex in causa propria. 
Agebatur enim contra rev. Schmelcher de iniuriis non tantum contra 
Emum Ordinarium, sed etiam contra curiam archiepiscopalem; et revera 
hoc delictum iniuriarum etiam contra curiam archiepiscopalem, retentum 
est in ipsa sententia Colonien. uti probatum. Porro, officialatus est pars 
huius curiae, et ideo etiam ipse incompetens denunciabatur, et uti suspe- 
ctus recusabatur ex eodem principio, quod, nempe, nemo in propria 
causa iudex esse potest: quae principii applicatio frivola dici nequit; eo 
vel magis quod plures ac gravissimi Auctores docent, recusato uti 
suspecto episcopo, etiam eius vicarium generalem eodem titulo et eo 
ipso recusari posse: quia, nimirum, cum vicarius in omnibus ab epi- 
scopo pendeat, unumque cum eo efficiat tribunal, suspicio in episcopum 
iure redundat in ipsum vicarium generalem (Leuren., Vicar. episcop., 
q. 70; Bouix, De iudic., p. II, sect. I, subsect. [I], c. 8, q. 5). Porro, de 
officialatu idem dicendum est quod de vicario generali, quia, nimirum, 
et ipse in omnibus pendet ab episcopo et unum cum eo tribunal efficit, 
ita ut ab officialatu fas non sit ad episcopum appellare. Et haec asse- 

runtur, non ex aliquo praeiudicio adversus ipsam personam officialis 
Colonien., qui certe animum habebat alienum a quovis studio partium 
et probe sciebat ius suum unicuique tribuere absque acceptatione per- 
sonarum: sed ordo iudicialis ita est iure constitutus ut certa iura com- 
petant reo, aut accusato, aut inquisito, et competunt ei in legitimam 
defensionem, eo consilio ut, si damnetur, conqueri non possit sibi con- 
cessam non fuisse debitam facultatem defensionis. Unde caute advigi- 
landum est iudici procedenti adversus reum, etsi pene convictum de 
gravioribus criminibus, ne ulla reo adimatur legitima defensio: secus 
accusatus fit legitimus iudicis accusator, impedit iudicii prosequutionem 
iustitiaeque celerem administrationem, cum scandalo et boni publici 
detrimento. 

Quae animadversio praeoccupat quae obiicit vigilantissimus Pro- 
motor iustitiae, timens ne abrumpatur nervus ecclesiasticae disciplinae, 
si recognoscatur, sacerdotem accusatum legitime iure suo usum esse, 
excipiendo adversus curiam, recusando iudices, non comparendo. Nam, 
reservato iudicio de ratione agendi huius Sacerdotis erga suum Ordi- 
narium cum tractabimus de merito causae, nunc perpendentes simplicem 
ordinem iudicialem, concludere necesse erat ex praemissis, iudicem non 
caute egisse praetermittendo cognitionem recusationis obiectae ab accu- 
sato; quam exceptionem facile poterat dissolvere, vel constitutis arbitris, 
vel substitutis aliis iudicibus, qui in civitate Colonien. certe non deerant 
prudentissimi et omni exceptione maiores. Forsan Sacerdos, actus suo 
difficili et inquieto ingenio, non acquievisset legitimis curiae decretis; 
sed salvus fuisset legitimus procedendi modus, et accusatus suis ipsis 
manibus se perdidisset. Porro, curiae Colonien. remedia legitima non 
defuissent continendi in officio dominum Schmelcher, nempe monitiones 
et praeceptum, praetermissa formali inquisitione et accusatione. 

Quamobrem, in eamdem conclusionem descendimus in quam devenit 
appellata sententia rotalis et hance confirmamus; sed alia via et faciliori 
gressu huc venimus; quia non est necessarium ad mitiorem sensum et 
applicationem detorquere institutum contumaciae in processu canonico, 
ut a contumaciae effectibus praeservaretur accusatus in casu. Sane, quia 
« iudici legitime non praecipienti, seu non competenti, non paretur im 
« pune », opposita autem exceptio recusationis fori declinatoria iudicis 
intercipiebat iurisdictionem et competentiam, exinde tribui nequit sacer- 
doti accusato intentio et imputatio contumaciae. 

Ceterum, eatenus DD. probare intendunt appellatam sententiam 
decernentem de contumacia, quatenus in casu non habetur vera contu- 
macia et verus contumax. Nam, iuxta conmmunem Doctorum sententiam, 


4 
| 
| 
| 


600 Acta Apostolicae Sedis. - Commentarium Officiale. 


asseruit Rota, decis. 293, n. 4, p. IV, Rec.: « Ubi non est dolus, contu- 
« macia considerari non potest ». Porro iure canonico, contumacia est 
quoque delictum, et hoc sine dolo ne intelligi quidem potest; adeo ut 
si quis erret in iure, legem violans, at non habeat propositum delin- 
quendi seu contemnendi iudicis mandata, deficiente dolo, deest delicti 
ratio: quod maxime attendi debet quoad effectum appellationis. Iamvero, 
sacerdos Schmelcher, cum iudices, antequam in ius vocaretur (quamvis 
non iuridicis verbis, aequipollenti tamen modo) non semel recusarit, ipso- 
rum suspendit iurisdictionem ; quocirca, hanc spernens, non vere, sed ficfe, 
contumax habendus est. Si vero quaestio fuisset de simplici incompe- 
tentia de qua ipse iudex cognoscere deberet, tune nullimode excusari 
posset accusatus: siquidem huiusmodi exceptio nullimode iudicis iuris- 
dictionem suspendit, qui proinde citans legitime praecipit, et si quis non 
obediat, fit vere contumax. 

Neque his omnibus opponatur rev. Schmelcher declaratum fuisse 
contumacem sententia interlocutoria Coloniensi diei 29 octobris 1906. 
Nam ab hac sententia appellavit ad curiam Monasterien. tempore utili, 
uti fert ipsa sententia Monasterien.: porro haec appellatio erat valida, 
quia contumax quidem prohibetur appellare; sed non ab ipsa sententia 
declaratoria contumaciae quae nondum transierit in rem iudicatam: tum 
enim nondum est incursa poena contumaciae. Et licet prohibitum sit 
appellare a sententia interlocutoria; non tamen prohibitum est appellare 
a sententia interlocutoria declarante contumaciam, quia haec infert gra- 
vamen irreparabile, scilicet privationem appellationis, uti habet Reiffen- 
stuel, De sentent. et re iudic., n. 18. Unde praefata sententia interlocu- 
toria diei 29 octobris 1906, non transierat in rem iudicatam quando 
curia Coloniensis protulit sententiam definitivam. Ab hac ergo potuit 
iure appellare rev. Schmelcher: ideoque iudex Monasterien. iuste cen- 
suit, Schmelcher appellasse contra ipsam sententiam, etsi illam impe- 
tiisset nullitatis tantum querela. 

Denique praetermitti non posse, rati sunt Domini, iurisprudentiam 
nostri S. O. in hoc propositum. Porro Card. De Luca (De iud., disc. X, 
n. 14) docet: « In Curia (romana) vero, quoties agitur in civilibus, auditur 
« contumax in statu et terminis, refectis expensis factis per alteram 
« partem, quod etiam de iure communi statutum est ». Heic agitur de 
contumaci qui petit audiri in eadem instantia in qua ab initio fuit con- 
tumax; et regula haec recepta est inter nostras Regulas § 29, n. 3: et 
haec sane pertinent ad ius commune. Absoluta vero instantia, quoad ius 
appellandi contumacis ad aliam instantiam, habet idem De Luca, I. c., 
n. 15. « Regulariter contumax non dimittitur ad appellandum de iuris 

« rigore; sed de aequitate canonica quae in Curia est recepta, appellat 
« ubi sit contumax verus, infra decem dies, a die latae sententiae, et 
« ubi fictus, a die scientiae numerandos ». Ridulphinus (Prax. judic., 
pars. I, c. 13) idem docens, ait (n. 124): « Verus contumax regulariter 
«non appellat... hoc tamen multipliciter limitatur... et signanter ut 
«non habeat locum in Rota nec in Curia Romana, nec etiam in Statu 
« ecclesiastico, in quo, omni prorsus difficultate remota, verus contumax 
« in non veniendo appellare potest, dummodo appellet infra decem dies ». 
Et hane praxim recolit ipse Promotor iustitiae qui citat auctoritatem 
Schmalzgrueber, De dol. et contum., n. 56, ubi fit mentio de stylo Rotae 
Romanae, nempe: « Contrarium tamen observatur de stylo Rotae in 
« qua ad appellandum permittitur etiam verus contumax ». Et Scaccia 
(De appel., |. II], c. 2, quaest. 17), docet: « Sublimita 1V ut non procedat 
« de observantia Rotae, quia secundum eam potest appellare etiam verus 
« contumax, dummodo appellet infra decem dies a die latae sententiae... 
« et haec restrictio, seu observantia Rotae, est fundata in aequitate 
« canonica, secundum quam etiam verus contumax potest appellare... 
« et ita servatur tam in Curia Romana quam in toto Statu ecclesiastico, 
«omni prorsus difficultate remota ». 

Hane esse in Rota vetustissimam praxim probatur ex decis. 16 
(alias 364) in Novis, de dol. et contum., quae se refert ad annum 1376-1381 
in collectione domini Horborch: stylus autem mansit immutatus, ut pro- 
batur ex decis. 728, part. II, Recent., et ex novissima 396 quam citat 
Schmalzgrueber. 

Quoinodo autem haec praxis, aequitati canonicae innixa, invaluerit 
in Curia Romana, patet ex auctoritate Card. De Luca, |. ¢., n. 13, qui 
docet: « Inter contumaciae autem effectus, ille recensetur quos ei audientia 
« denegatur ... non tamen arctatur iudex ad hanc denegationem, quoniam 
« id in eius arbitrio est repositum, atque ex causa potest ei audientiam 
« concedere ». Et in n. 19 prosequitur: « Cum autem contumacia in 
« iudicis contemptu consistat, hic non debet reputari contumax qui ex 
« aliquo iusto - non affectato - impedimento comparere non potest; 
« minusque ille qui citanti, tamquam incompetenti, parere non tenetur ». 
Quae ratio perpendendi contumaciam facilem aperuit viam stylo Curiae 
Romanae. Habita est enim poena denegatae appellationis in contumaces 
uti poena ferendae sententiae; vel, saltem, si velit haberi uti poena latae 
sententiae, cui executioni praemittenda erat declaratio. Quamobrem, 
utraque in hypothesi, iudicis est decernere an in casu locus sit poenae 
applicationi et hoc sensu docet De Luca: « Non tamen arctatur iudex 
« ad hance denegationem ». Quia, si cognoscat contumacem aliqua ratione 

excusari posse in eoque defecisse animum rebellem in ecclesiasticam 
auctoritatem, quam contemnere non intendit sed magis sibi consulere, 
contumacem ab appellatione repellere non cogitur. Ita argumentatur 
citata decisio 16 in Novis: « Et sic pro hac parte fuit declaratum et 
« determinatum taliter citatum posse appellare, nisi expresse posset 
«constare de ipsius scientia et contemptu, qui solus facit quod non 
« auditur contumax ». Non aliter argumentantur aliae decisiones; ita 15, 
de procurator., et 22, de appellat., in Novis, et 45, de appellat., in Anti- 
quis. Quocirca noster stylus nobis permitteret iudicare sacerdotem 
Schmelcher in merito, et si declararemus eumdem contumacem fuisse. 

Qui stylus Romanae Curiae certe viam stravit regulis quae mode- 
rantur hodiernos Codices hac de re, quos recolit appellata rotalis sen- 
tentia. Verum, non ex hisce hodiernorum Codicum praescriptionibus 
desumi potest spiritus et intentio legum Canonicarum, cum ex adverso, 
Canones Ecclesiae maxime iuverint iurisprudentiam civilem. 


Ad meritum autem descendentes DD. nullimode probari posse cen- 
suerunt agendi rationem sacerdotis Schmelcher, eamdemque poenis 
compescendam esse. Etenim nostra conclusio hoc tantum asserit, accu- 
satum non fuisse contumacem ad processum iudicialem quod attinet; 
sed non exinde eum excusare intendit a culpa quam forsan admittere 
potuit in ipso exercitio sui iuris. Nam qui appellat a sententia episcopi, 
si legitimo modo et tempore appellat, suspendere valet, si casus ferat, 
episcopi sententiam, quousque absoluta sit instantia appellationis. Si 
vero in libello appellationis iniurias inferat episcopo, cui debitam non 
habeat reverentiam, de hisce iniuriis iure merito et accusari et puniri 
debet; quia nemini licet in exercendo suo iure, aliquid asserere vel 
facere quod alteri inferat iniuriam: et planum est. Hic est casus noster; 
siquidem litterae datae Emo Archiepiscopo, tum die 19 novembris 1905, 
tum die 26 ianuarii 1906, sunt plenae iniuriarum. In litteris enim diei 
19 novembris asseritur: « Vostra Emza mi ha minacciato senza ragione 
«e senza diritto la sospensione ipso facto incurrenda. Ella ha creduto 
« di dovermi deporre dal mio ufficio a mezzo inverno, e ancora contro 
«il diritto e senza la minima ragione ». Quae loquendi ratio, dum 
detrahit venerationi et subiectioni debitae sacris praesulibus, pandit 
animum scribentis infecti vitio superbiae, unde ipse in aliis, etsi in emi- 
nenti loco constitutis, facile videt culpas et delicta; se autem fere immu- 
nem a delicti labe profitetur. Scribit in litteris diei 19: « Io, grazie a 
« Dio, non ho a farmi alcun rimprovero per tutto l’accaduto in questi 
« ultimi tre anni, e la mia coscienza é pura, poiché ho compiuto sempre 

« il mio dovere nel modo il pid fedele, ed ho anche osservata nella giusta 
« misura la debita obbedienza ». Et in litteris diei 26 concludit: « In 
« quanto a costume e al dovere di stato, sono perfettamente in regola ». 
Has litteras in iudicio adhibet actor in suam defensionem et excusa- 
tionem; unde iniuriae hodie publicae habendae sunt. Neque defuit dolus, 
seu animus iniuriandi, qui, ceu docet Schmalzgr., De iniur. et damn. dat., 
n. 2 sq., colligitur ex verbis aut factis unde constituitur iniuria; ista 
enim si suapte natura iniuriosa sint, animus iniurandi praesumitur. 

Inde consecutum est in accusato delictum inobedientiae. Primo 
enim contra obedientiam superioribus debitam manifeste deliquit in 
sessione diei 10 decembris 1903, coram vicario generali Colonien., cum 
omnibus quaestionibus ab isto propositis pertinaciter respondere recu- 
savit, ceu refert testis oculatus sacerdos Kuhling: secundo, item deliquit 
cum, ter citatus a Iudice instructore ad comparendum, pertinaciter recu- 
savit. Uti supra diximus, si actor excusatur a delicto iuridico proprie 
dictae contumaciae, equidem non excusatur a delicto inobedientiae; com- 
parere enim debuisset, saltem coram Emo Archiepiscopo, et tunc libere 
exceptiones suas proponere debuisset, simul hoc modo consulens et 
iurium suorum tuitioni et officiis obedientiae. Unde pariter non mirum 
est utramque curiam, Colonien. et Monasterien., hoc inobedientiae deli- 
ctum in Schmelcher arguisse et poenis animadvertisse. 

Item, arguendus est hic sacerdos de modo quo publici iuris fecit 
praetensum rescriptum suae absolutionis. Uti notavit sententia Colonien., 
aligualiter indulgendum est huic sacerdoti, quia pro authentica ei remissa 
est ab advocato quem hunc temporis sibi Romae constituerat, sententia 
absolutionis, quae revera alimode se habebat; unde ei parcendum esset, 
si laetum nuncium tantum partecipasset amicis et cognatis: sed nun- 
cium in scriptis datum est cuidam Kdllen eo consilio ut litterae cir- 
cumferrentur in parochia Tenhoven, et iis terminis conceptae fuerunt 
ut ipse victor et curia Colonien. victa diceretur. Hoc probatur sufficienter 
ex attestatione dominorum Latz et Van der See: neque desunt admi- 
nicula quae plenissime corroborant eiusmodi attestationes, unde evadunt 
plene fidedignae. 

Primum adminiculum habetur in intentione manifestata a sacer- 
dote Schmelcher obtinendi publicam refectionem honoris et indemnitatem 
quem tantopere ipse laudat et tuetur supra citatis litteris, enixius sibi 
vindicans dictam refectionem et indemnitatem. 

Secundo, testis Lieser qui producitur a procuratore Schmelcher uti 
testis omnino eidem favorabilis, haec habet: « Per quanto @ a mia cono- 
« scenza, la lettera é stata effettivamente molto divulgata in Tenhoven ». 

Tertio, litterae circulares datae a sorore Sacerdotis, satis significant 
utriusque propositum, nempe rem divulgandi in oppido quo magis fieri 
posset: « Le sara noto che mio fratello in Roma ha avuto perfettamente 
« ragione ». Praesumendum est autem omnimode Sacerdotis sororem has 
litteras non evulgasse nisi consentiente et ad minus adprobante fratre, 
cui certe non defuisset auctoritas has litteras impediendi. At vero nullo 
pacto fas erat huic sacerdoti per huiusmodi evulgationem sibi compa- 
rare vindictam iurium quae sibi fuisse laesa aestimabat: legitima vin- 
dicta comparanda erat a legitima auctoritate, dum e contra hance con- 
temnere et vituperare publice ausus est, et tantummodo post hance 
vituperationem recursum habuit ad Emum Archiepiscopum pro repe- 
tenda rescripti executione. 

Quod tenor litterarum domino Kéllen datarum fuerit qualis exhi- 
betur a duobus testibus, patet: 

1. ex hisce attestationibus omnimode fidedignis ; 

2. ex ipso proposito has litteras scribentis; 

3. ex litteris Agnetis Schmelcher, quae graves continent iniurias in 
parochum Stoffels. Haec ratio agendi, uti reprehensione digna est, ita 
et poena; nam si haec impune facere liceret sacerdotibus, ecclesiastica 
disciplina careret defensione. Inde sequitur legitime a curia dictum 
sacerdotem fuisse accusatum de iniuriis inlatis in ipsam personam 
Emi Archiepiscopi et in eius curiam. 

Item constat in actis de iniuriis irrogatis in sacerdotem Stoffels. 
Nam per litteras dierum 6 et 26 ianuarii 1906, revera gravis iniuria illata 
est huic sacerdoti, qui praeterea nonnisi per iniuriam et arrogantiam a 
domino Schmelcher accusatur apud Archiepiscopum et petitur: « Il 
« signor parroco Stoffels... sia costretto dai Superiori ecclesiastici a 
« chiedermi in iscritto scusa e discolpa del suo procedere a mio riguardo ». 
Nihilominus adnotatum voluerunt Domini, culpam sacerdotis Schmelcher 
attenuari ex eo quod vox popularis in paroecia Tenhoven ferebat, paro- 
chum Stoffels conatum fuisse, etiain ratione minus honesta, subripere et 
legere epistolam sacerdotis Schmelicher ad Joannem Kédllen, cum ecce, die 
26 decembris 1906 ipsamet ancilla sacerdotis Schmelcher a persona quae 
fidedigna videbatur de parocho Stoffels hoc idem audivit; quod statim 
retulit domino suo. Hine, paucis post diebus, die scilicet 6 ianuarii, prae- 
dictam epistolam satis amaram et acerbam Schmelcher scripsit do- 
mino Stoffels. Recte igitur dici potest, sacerdotem Schmelcher ita scri- 
psisse ad se defendendum, sed non videtur hic ab omni culpa purgari 
posse, quia per epistolam datam Ioanni Kéllen, et non sine culpa eiusdem 

sacerdotis evulgatam, parochus Stoffels provocatus fuit, ita ut et ipse 
suae defensioni consuleret. 

De turbata pace in Tenhoven non constat ex actis, quatenus turbae 
et graves publicae murmurationes in paroecia excitatae fuerint; sed ex 
attestationibus Van der See, Bélling, Latz, quae forsan non carent exa- 
geratione neque immunes sunt a studio partium, id saliem probatur 
quod asserit Lieser: « Credo bene che su la gente ordinaria di quel 
« Comune, la lettera abbia fatto impressione », id est, scandalum provo- 
caverit, et de hoc respondere debet idem sacerdos Schmelcher. 

De suspecta instigatione ut Kéllen se redderet contumacem, nulla 
certa probatio habetur, et hine de hoc accusationis capite Schmelcher 
respondere non debet. 

Ex his igitur omnibus concludendum rati sunt Domini sententiam 
Monasterien. esse confirmandam quatenus continet condemnationem. Ex 
rationibus enim explicatis in sententia rotali appellata, patet valore non 
destitui suo sententiam Monasterien., quamvis haec nonnisi per errorem 
dixerit Schmelcher fuisse contumacem: bic enim error non vitiat ipsam 
sententiam, cum plus sit in veritate quam in opinione. 


Quibus omnibus mature perpensis, Christi nomine invocato, Nos 
infrascripti Auditores de turno pro tribunali sedentes et solum Deum 
prae oculis habentes, dicimus, declaramus et definitive sententiamus 
propositis dubiis respondentes, nempe: 

Ad I. Affirmative, seu: sententiam rotalem esse confirmandam; 

Ad II. Constare de legitima condemnatione sacerdotis Schmelcher 
factam per sententiam Monasterien.; poenas autem esse ita moderandas: 

1. Sacerdos Schmelcher in scriptis veniam petat ab Emo Archiepi- 
scopo de sua irreverentia et arrogantia in ipsum Archiepiscopum et eius 
curiam admissa, necnon de scandalo dato in clero et populo: Emus 
Archiepiscopus pro suo prudenti arbitrio decernat in Domino an has 
litteras reddere publici iuris in officiali ephemeride dioecesana expediat. 

2. Idem sacerdos per decem dies in pia domo, ab Emo Archiepi- 
scopo determinanda, vacet spiritualibus exercitiis, et interim a celebra- 
tione Missae abstineat. 

3. Quod si iis quae in nn. 1 et 2 statuta sunt non obtemperet intra 
triginta dies ab intimatione ei legitime facta a curia huius sententiae, 
suspensus maneat ipso facto ab Ordine, usque dum praescriptis ob- 


temperet. 
Eundem vero sacerdotem Schmelcher in expensas iudiciales con- 
demnamus. 

Tertio, litterae circulares datae a sorore Sacerdotis, satis significant 
utriusque propositum, nempe rem divulgandi in oppido quo magis fieri 
posset: « Le sara noto che mio fratello in Roma ha avuto perfettamente 
« ragione ». Praesumendum est autem omnimode Sacerdotis sororem has 
litteras non evulgasse nisi consentiente et ad minus adprobante fratre, 
cui certe non defuisset auctoritas has litteras impediendi. At vero nullo 
pacto fas erat huic sacerdoti per huiusmodi evulgationem sibi compa- 
rare vindictam iurium quae sibi fuisse laesa aestimabat: legitima vin- 
dicta comparanda erat a legitima auctoritate, dum e contra hance con- 
temnere et vituperare publice ausus est, et tantummodo post hance 
vituperationem recursum habuit ad Emum Archiepiscopum pro repe- 
tenda rescripti executione. 

Quod tenor litterarum domino Kéllen datarum fuerit qualis exhi- 
betur a duobus testibus, patet: 

1. ex hisce attestationibus omnimode fidedignis; 

2. ex ipso proposito has litteras scribentis; 

3. ex litteris Agnetis Schmelcher, quae graves continent iniurias in 
parochum Stoffels. Haec ratio agendi, uti reprehensione digna est, ita 
et poena; nam si haec impune facere liceret sacerdotibus, ecclesiastica 
disciplina careret defensione. Inde sequitur legitime a curia dictum 
sacerdotem fuisse accusatum de iniuriis inlatis in ipsam personam 
Emi Archiepiscopi et in eius curiam. 

Item constat in actis de iniuriis irrogatis in sacerdotem Stoffels. 
Nam per litteras dierum 6 et 26 ianuarii 1906, revera gravis iniuria illata 
est huic sacerdoti, qui praeterea nonnisi per iniuriam et arrogantiam a 
domino Schmelcher accusatur apud Archiepiscopum et petitur: « II 
« signor parroco Stoffels... sia costretto dai Superiori ecclesiastici a 
« chiedermi in iscritto scusa e discolpa del suo procedere a mio riguardo ». 
Nihilominus adnotatum voluerunt Domini, culpam sacerdotis Schmelcher 
attenuari ex eo quod vox popularis in paroecia Tenhoven ferebat, paro- 
chum Stoffels conatum fuisse, etiam ratione minus honesta, subripere et 
legere epistolam sacerdotis Schmelcher ad Joannem Kdllen, cum ecce, die 
26 decembris 1906 ipsamet ancilla sacerdotis Schmelcher a persona quae 
fidedigna videbatur de parocho Stoffels hoc idem audivit; quod statim 
retulit domino suo. Hinc, paucis post diebus, die scilicet 6 ianuarii, prae- 
dictam epistolam satis amaram et acerbam Schmelcher scripsit do- 
mino Stoffels. Recte igitur dici potest, sacerdotem Schmelcher ita scri- 
psisse ad se defendendum, sed non videtur hic ab omni culpa purgari 
posse, quia per epistolam datam Ioanni Kéllen, et non sine culpa eiusdem 

sacerdotis evulgatam, parochus Stoffels provocatus fuit, ita ut et ipse 
suae defensioni consuleret. 

De turbata pace in Tenhoven non constat ex actis, quatenus turbae 
et graves publicae murmurationes in paroecia excitatae fuerint; sed ex 
attestationibus Van der See, Bélling, Latz, quae forsan non carent exa- 
geratione neque immunes sunt a studio partium, id sallem probatur 
quod asserit Lieser: « Credo bene che su la gente ordinaria di quel 
« Comune, la lettera abbia fatto impressione », id est, scandalum provo- 
caverit, et de hoc respondere debet idem sacerdos Schmelcher. 

De suspecta instigatione ut Kéllen se redderet contumacem, nulla 
certa probatio habetur, et hine de hoc accusationis capite Schmelcher 
respondere non debet. 

Ex his igitur omnibus concludendum rati sunt Domini sententiam 
Monasterien. esse confirmandam quatenus continet condemnationem. Ex 
rationibus enim explicatis in sententia rotali appellata, patet valore non 
destitui suo sententiam Monasterien., quamvis haec nonnisi per errorem 
dixerit Schmelcher fuisse contumacem: bic enim error non vitiat ipsam 
sententiam, cum plus sit in veritate quam in opinione. 


Quibus omnibus mature perpensis, Christi nomine invocato, Nos 
infrascripti Auditores de turno pro tribunali sedentes et solum Deum 
prae oculis habentes, dicimus, declaramus et definitive sententiamus 
propositis dubiis respondentes, nempe: 

Ad I. Affirmative, seu: sententiam rotalem esse confirmandam ; 

Ad II. Constare de legitima condemnatione sacerdotis Schmelcher 
factam per sententiam Monasterien.; poenas autem esse ita moderandas: 

1. Sacerdos Schmelcher in scriptis veniam petat ab Emo Archiepi- 
scopo de sua irreverentia et arrogantia in ipsum Archiepiscopum et eius 
curiam admissa, necnon de scandalo dato in clero et populo: Emus 
Archiepiscopus pro suo prudenti arbitrio decernat in Domino an has 
litteras reddere publici iuris in officiali ephemeride dioecesana expediat. 

2. Idem sacerdos per decem dies in pia domo, ab Emo Archiepi- 
scopo determinanda, vacet spiritualibus exercitiis, et interim a celebra- 
tione Missae abstineat. | 

3. Quod si iis quae in nn. 1 et 2 statuta sunt non obtemperet intra 
triginta dies ab intimatione ei legitime facta a curia huius sententiae, 
suspensus maneat ipso facto ab Ordine, usque dum praescriptis ob- 
temperet. 

Eundem vero sacerdotem Schmelcher in expensas iudiciales con- 


demnamus. 

Ita pronunciamus, mandantes Ordinariis locorum et ministris TT. ad 
quos spectat, ut executioni mandent hanc nostram sententiam et adversus 
reluctantes procedant ad normam SS. CC. et praesertim sess. XXV, c. 3, 
Cone. Trid., iis adhibitis executivis et coércitivis mediis quae pro rerum 
adiunctis magis opportuna et efficacia esse iudicaverint. 

Romae, ex sede Tribunalis S. R. R., die 31 maii 1912. 


M. Lega, Decanus, Ponens. 
G. Sebastianelli. 


S. Many. 
Sac. T. Tani, Notarius. 


SECRETARIA STATUS 


EPISTOLA. 


AD PRAECLARUM VIRUM COMITEM MAXIMILIANUM ZARA, PRAESIDEM GENE- 
RALEM SOCIETATIS A 8S. PAULO PRO DIFFUSIONE LIBRORUM CATHOLI- 
CORUM, DE BIUSDEM SOCIETATIS BONIS IN CIVITATE FRUCTIBUS. 


Pregiatissimo Sig. Conte, 


Il resoconto generale dei libri distribuiti dal 1875 al 1911 dalla 
Societa di S. Paolo per la diffusione della stampa cattolica, mostra ad 
evidenza quanto bene questa ottima istituzione abbia compreso il dovere 
che incombe ad ogni cattolico, di opporre le buone alle cattive pubbli- 
cazioni e con quanto impegno si sia finora adoperata di adempierlo. Di 
questo resoconto Sua Santita ha preso volentieri conoscenza e ne ha 
avuto argomento di consolazione, riflettendo al bene che tanti buoni 
scritti e cosi largamente diffusi abbiano potuto operare nelle menti e 
nei cuori dei lettori. 

Senonché la grande prevalenza della cattiva sulla buona stampa, 
che, specialmente ai nostri giorni, cuore onesto non pud non deplorare 
amaramente; la negligenza, la inerzia dei buoni di fronte alla grande 
attivita, anche in questo campo, disgraziatamente spiegata dai perversi, 
fanno dolorosamente constatare quanto purtroppo sia vero che filii tene- 
brarum prudentiores sunt quam filii lucis ed oh! quanto cid addolora il 
cuore di Sua Santita e quale triste preoccupazione fa pesare sul di Lui 
animo! 

Cogliendo pertanto questa occasione, |’ Augusto Pontefice, nel tempo 
istesso che mi dava incarico di esprimere a Vostra Signoria ed a tutti 
i membri di codesta benemerita Societa la paterna Sua soddisfazione 
pel bene che hanno finora operato e per quello che si propongono in 
avvenire, desiderava altresi che anche per loro mezzo si procurasse di 
tener ognor pili viva nei cattolici la coscienza di questo altissimo dovere 
e fare a tutti comprendere che chiudere gli occhi dinanzi ad un cosi 
grande eccidio di anime, che ogni giorno opera la rea stampa, non é 
cosa da far stare tranquille dinanzi a Dio quante sono le anime che 
credono in Lui e che professano di amarlo sinceramente. 

Nel parteciparle infine l’apostolica benedizione, che il Santo Padre 
ha impartito di gran cuore alla Signoria Vostra ed ai membri tutti della 
Societa che Ella regge con cosi illuminata solerzia, profitto dell’incontro 
per raffermarmi con sensi di sincera stima 

Di Lei 

Dal Vaticano, 23 luglio 1912. 
affiho per servirla 
R. Carp. Merry DEL VAL. 


DIARIUM ROMANAE CURIAE 


SEGRETERIA DI STATO. 
NOMINE. 


Con Biglietti della Segreteria di Stato, il Santo Padre si é degnato di 
nominare : 

1 Settembre 1912. — L’ Emo Signor Cardinale Aristide Rinaldini, Pro- 
tettore dell’ Istituto delle Suore Mercedarie di Granata. 

2 Settembre. — Il Rmho D. Pietro Pisani, Sostituto della nuova sesione 
della sacra Congregazione Concistoriale per la cura spirituale degli emigranti. 


Con Brevi apostolici il Santo Padre si é degnato di nominare: 


Protonotarii apostolici ad instar participantium : 
26 Agosto 1912. — Mons. Giuseppe Seywald, Prelato cantore della Metro- 


politana di Vienna. 
28 Agosto. — Mons. Cristiano Stamm, Decano della Cattedr. di Paderborn. 

Prelati Domestici di S. S.: 


19 Agosto 1912. — Il Rev. D. Giovanni Buonomo, Rettore della R. Basi- 
lica nazionale Spagnuola di S. Giacomo a Napoli. 

3 Settembre. — Il Rev. D. Bernardo Richter, parroco nella diocesi di 
S. Clodoaldo (St. U. d’America). 

4 Settembre. — Il Rev. Canonico D. Luigi Zumaglini, Cancelliere dell’ar- 
chidiocesi di Ravenna. 


ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


L’Ordine della Milizia Aurata, detto dello Speron d’oro: 


31 Agosto 1912. — Al Sig. Comm. Ludovico de Pastor, Professore di 
storia nell’Universita d’Innsbruck. 


Il Cavalierato dell’Ordine di S. Gregorio Magno, classe civile: 


29 Agosto 1912. — Al Sig. Luigi Dupont, della diocesi di Arras. 
— Al Sig. Adriano Butruille, della stessa diocesi. 
30 Agosto. — Al Sig. Paolo Hanquet, di Liegi. 
2 Settembre. — Al Sig. Armando Speeckaert, Segretario generale della 
Societa di S. Francesco Regis a Bruxelles. 
7 Settembre. — Al Sig. Emilio Van Reeth, Borgomastro di Boom, nel- 
Yarchidiocesi di Malines. 


Il Cavalierato dell’ Ordine di S. Silvestro Papa: 


3 Settembre 1912. — Al Sig. Giuseppe Kalous, Camerlengo della par- 
rocchia di S. Giuseppe in Margarethen (Vienna V). 


NECROLOGIO. 


12 Settembre 1912. — L’ Emo Sig. Cardinale Pietro Ercole Coullié, Arci- 
vescovo di Lione. 

SECRETARIA STATUS. 


EPISTOLA. 
PaG 


Ad praeclarum virum comitem Maximilianum Zara, praesidem gene- 
ralem Societatis a S. Paulo pro diffusione librorum catholi- 
corum, de eiusdem societatis bonis in civitate fructibus. - 


DIARIUM ROMANAE CURIAE 


I. Segreteria di Stato. Nomine, Onorificenze . 
Il. Necrologio . 

